1. ------IND- 2019 0600 D HU- ------ 20191209 --- --- PROJET

A
fertőző betegségek megelőzésére vonatkozó tartományi rendelet (HygieneVO) módosításáról szóló tartományi rendelet[[1]](#footnote-1)
Kelt:

A legutóbb a 2019. augusztus 9-i rendelet (HL. I 1202. old.) 18a cikkével módosított 2000. július 20-i fertőzésvédelmi törvény (HL I 1045. old.) 17. § (4) bek., valamint a 2001. február 22-i fertőzésvédelmi törvény (Schl.-H. HL 35. old.) szerinti meghatalmazások átruházására vonatkozó rendelet 1. § (1) bek. szerint, melynek helyiségmegnevezéseit legutóbb a 2019. január 16-i rendelet (Schl.-H. HL 30. old.) 21. cikke váltotta fel, a Szociális, Egészségügyi, Ifjúságügyi, Családügyi és Idősügyi Minisztérium az alábbiakat rendeli el:

 1. A 3. § (1) bekezdésének szövege a következő:

 „(1) Valamennyi diagnosztikai és terápiás rendeltetésű helyiség leltárelemeinek, ahol fennáll a testfolyadékokkal vagy egyéb kórokozót tartalmazó anyagokkal való szennyeződés lehetősége, nedvesen tisztíthatónak és fertőtleníthetőnek kell lenniük. Valamennyi alkalmazott fertőtlenítőszernek alkalmasnak és bizonyíthatóan hatékonynak kell lennie az egészségügyi létesítményekben végzett fertőzésmegelőzésre. Az adott hatókörben a hatékonyság legyen legalább baktericid, levurocid és korlátozottan virucid, szükség esetén fungicid, tuberkulocid, mykobaktericid hatású, valamint legyen hatékony bakteriális spórák ellen. A hatékonyságot legalább két, egymástól független szakvéleménynek kell alátámasztania a kapcsolódó vizsgálati jelentésekkel. A hatékonyság akkor minősül igazoltnak, ha a vizsgálatokat a gyártótól független vizsgálati laborok végezték, és a független szakértők a vizsgálati jelentéseket tudományosan megalapozott értékelésben támasztják alá. A vizsgálólaboroknak rendelkezniük kell a szükséges kompetenciával, mely pl. igazolható a 2018. márciusi DIN ISO EN 17025:2018-03 szabvány szerinti akkreditációval. Az adott vizsgálati módszert pl. a teszt legalább kétszeri ismétlését tartalmazó körteszttel kell validálni, hogy figyelembe lehessen venni a statisztikai variabilitást. Az Európai Unió másik tagállama vagy Törökország vagy az Európai Gazdasági Térségről szóló egyezmény egy másik államának műszaki specifikációi szerint végzett vizsgálatokat akkor lehet egyenértékűnek elfogadni, ha a műszaki specifikációk a 2. mondatban előírt védelmi színvonalat ugyanolyan módon tartósan biztosítják.”

2. Az 5. § a következőképpen módosul:

„ 5. §
Szabálysértések

(1) A fertőzésvédelemről szóló törvény 73. §-a (1a) bekezdésének 6. pontja értelmében jogsértő módon jár el az, aki szándékosan vagy gondatlanságból

1. a 3. § előírásaival ellentétben a tisztítást, fertőtlenítést vagy sterilizálást nem vagy nem megfelelő eljárással végzi, vagy az eszközöket nem tárolja a szennyeződésektől védve,
2. a 3. §-ban felsorolt fertőtlenítőszerektől és eljárásoktól eltérőeket alkalmaz,
3. a 4. § előírásaival ellentétben az ott felsorolt eszközöket és egyéb tárgyakat nem a megfelelő tartályokba helyezve ártalmatlanítja,
4. a fertőzésvédelmi törvény 73. § (1a) bekezdés 3. és 4. pontja szerinti tűrési vagy tájékoztatási kötelezettségnek vagy a fertőzésvédelmi törvény 73. § (1a) bekezdés 5. pontja szerinti dokumentumbemutatási kötelezettségnek (különös tekintettel a higiéniai tervekre) nem tesz eleget

vagy szándékosan vagy gondatlanságból megszegi a fertőzésvédelmi törvény 17. § (1) bekezdése szerint végrehajtandó utasításokat.”

3. Ez a rendelet a kihirdetését követő napon lép hatályba.

Jelen rendelet aláírásra került és kihirdetendő.

Kiel,

Dr. Heiner Garg

szociális, egészségügyi, ifjúságügyi,
családügyi és idősügyi miniszter

1. A dokumentum a műszaki szabályokkal és az információs társadalom szolgáltatásaira vonatkozó szabályokkal kapcsolatos információszolgáltatási eljárás megállapításáról szóló, 2015. szeptember 9-i 2015/1535/EU európai parlamenti és tanácsi irányelvben (HL L 241., 1. o.) foglaltak szerint bejelentés tárgyát képezte. [↑](#footnote-ref-1)